בנפייבר - אבקת סיבים תזונתיים, ללא טעם , ריח או צבע, להמסה בכוס משקה או כתוספת לכל תבשיל - לשיפור תפעול מערכת העיכול, לשמירה על המשקל , ולאורח חיים בריא אם חשבתם שסיבים תזונתיים מזכירים נסורת בטעמם ובמרקם, צפויה לכם הפתעה, שכן בנפייבר (מבית חברת הענק "נוברטיס), מביא לישראל את המהפכה בעולם הסיבים התזונתיים. בנפייבר - מקור טבעי לסיבים תזונתיים , עשוי מגוואר-גאם: סיב תזונתי מסיס עם מבנה ייחודי המאפשר לו להתמוסס לחלוטין במשקאות ובמזונות רכים.
בנפייבר עוזר להשלים את החסר. כף אחת של בנפייבר מכילה 3 גרם של סיבים פרה ביוטיים, כך שתוספת של 1-2 כפות בנפייבר מהווה תרומה משמעותית בהספקת סיבים לגוף. סיבים פרה-ביוטיים מעודדים ריבוי של חיידקים ידידותיים במעי הגס, התורמים לשיפור התגובה החיסונית ולהזנת תאי מעי הגס. לכך חשיבות רבה למניעת סרטן המעי הגס ולשיפור ספיגת מינרלים.
סיבים תזונתיים ובריאות הגוף מהם סיבים תזונתיים ?
סיבים תזונתיים הם חלק ממזון מן הצומח שהקיבה האנושית אינה מסוגלת לעכל. הם עוברים דרך מערכת העיכול מבלי שיתפרקו ויספגו במחזור הדם כמו מרכיבי מזון אחרים. לשם השוואה, פרות שאוכלות דשא משתמשות בקיבה השניה שלהן על מנת לעכל אותו. בני אדם אינם מסוגלים לעכל דשא מכיוון שאין להם מערכת נוספת זו.
מהי התועלת של סיבים תזונתיים לגוף ?
אנשים בדרך כלל מקשרים סיבים תזונתיים למניעת עצירות. זה נכון שסיבים תזונתיים גורמים לאנשים לבקר יותר בשירותים, אבל יש להם תועלות נוספות כמו הפחתת השפעת סוכר ועמילן על רמת הסוכר בדם. דיאטה המכילה הרבה סיבים תזונתיים מפחיתה את הסיכון למחלות לב, סכרת סוג 2, ומחלות שונות של המעי הגס.
האם יש קשר בין סיבים תזונתיים לסרטן ?
מחקר חדש בהיקף גדול בנושא הקשר בין סרטן לתזונה מחזק את מה שמומחים לתזונה טוענים מזה שנים – צריכת סיבים תזונתיים רבה היא דרך מצויינת לשמור על בריאות הגוף.
במשך 15 שנה הארגון האירופאי לחקר סרטן ותזונה חקר את הרגלי התזונה של 400,000 אנשים בתשע מדינות באירופה. בשנה שעברה פרסמו החוקרים את תוצאות הביניים של המחקר בליון שבצרפת.
בין הממצאים קבעו החוקרים שסיבים תזונתיים חשובים במיוחד להפחית את הסיכון לסרטן המעי הגס ופי הטבעת. אנשים שצרכו את כמות הסיבים התזונתיים הגבוהה ביותר הפחיתו את הסיכון עד 40%. כמו כן, קבוצת חוקרים מאוניברסיטת הארוורד מצאו שאנזימים המצויים בסיבים תזונתיים יכולים לעצור את התפתחות סרטן המעי הגס.
כמה סיבים תזונתיים כדאי לצרוך ?
באופן כללי הצריכה היומית המומלצת למבוגר היא 25-40 גרם ליום, מתוכם 20-30 אחוז צריכים להיות סיבים תזונתיים מסיסים.
- אם אינכם רגילים לצריכה רבה של סיבים תזונתיים, התחילו בכמות קטנה ליום והוסיפו מעט בכל יום על מנת למנוע עומס פתאומי על הקיבה.
- וודאו כי אתם שותים הרבה מים בזמן שצורכים הרבה סיבים תזונתיים, מכיוון שסיבים תזונתיים סופגים נוזלים. במקרה שלא שותים מספיק נוזלים הסיבים יכולים לגרום לעצירות.
- מכיוון שכמות גדולה של סיבים תזונתיים יכולה לספוג תרופות מומלץ לקחת תרופות שעה לפני צריכת סיבים תזונתיים או שעתיים אחרי.